laion/Wikipedia-Exotic huggingface dataset:
יעקב שן צור

יעקב שן צור הוא אלוף-משנה במילואים שכיהן כמנכ"ל רכבת ישראל בשנים 1993–1994. נולד בתל אביב לאדריכל יצחק שוורץ (שן-צור) ולאמה לבית נובליק, במשפחה בת שני בנים. שן צור היה קצין בצה"ל בחיל החימוש. כרב-סרן שירת במדור המכשירים המדויקים וכסגן אלוף פיקד בין היתר על הענף לאמצעים מיוחדים מרגע הקמתו ב-1969 ועד לפירוקו ב-1972. ב-1976, בדרגת אלוף-משנה, מונה למפקד מרכז תחמושת 6400. במהלך מבצע ליטני היה אחראי על העמסת 500 משאיות באלפי טון תחמושת. הוא שירת בתפקיד מפקד מרכז תחמושת עד 1981. לאחר פרישתו מצה"ל התמנה בשנות ה-80 למנכ"ל כימיקלים לישראל. בפברואר 1993 מונה למנכ"ל רכבת ישראל וב-1994 פרש על רקע אי סדרים ובדיקת מבקר המדינה בעניין פרשיית "רכבת הזבל". עמירה שחר, חיל החימוש כמכפיל הכוח מהמעברה לסמנכ"לות חברה, באתר הקשר הרב דורי דוד חיון, ‏שאילתה לשר התחבורה: האם יינקטו צעדים נגד שורש לרר בשל אי מסירת מידע לכנסת, באתר גלובס, 28 בנובמבר 1996 צבי לביא, ‏שחל: "האם בהחלטות בעניין רכבת הזבל היו מעורבים עניינים אישיים ומשפחתיים?", באתר גלובס, 12 בנובמבר 1996
מתייה

האם התכוונתם ל... ז'ורז' מתייה – צייר צרפתי ז'רמי מתייה – כדורגלן צרפתי מיריי מאתיה – זמרת צרפתייה מתי (פירושונים) מתיא
זיזי למברינו

זיזי למברינו (ברומנית: Joanna Marie Valentina "Zizi" Lambrino‏; 3 באוקטובר 1898 - 27 במרץ 1953) הייתה בתו של גנרל רומני ואשתו הראשונה, של מי שעתיד היה להיות קרול השני, מלך רומניה. כצאצאית של משפחת אצולה ותיקה, זיזי למברינו הייתה בתם של הגנרל קונסטנטין למברינו ורעייתו אאופרוסינה אלקז. היא נולדה ברומאן, ברומניה. בילדותה נשלחה להתחנך במנזר צרפתי, משם שבה לרומניה ב-1910 והתקבלה היטב בחוגי החברה הגבוהה של בוקרשט. היא דיברה צרפתית ואנגלית, ניגנה בפסנתר וציירה. בעת הכיבוש הגרמני של בוקרשט, במלחמת העולם הראשונה, למברינו ואימה עברו ליאשי, שם התגוררו בדירה בת שני חדרים. ביאשי, במסיבה שערך השר אלכסנדרו מרגילומן, פגשה למברינו את קרול, מי שהיה יורש העצר של מלך רומניה וקצין בצבא רומניה. השניים התאהבו ויצאו יחד למסיבות ובילויים. קרול התחיל לחפש מוצא לאיסור החוקתי להתחתן עם רומניה וכשלא מצא החליט לעשות מעשה - הוא ביקש את ידה של זיזי למברינו ולאחר שזו נענתה בהתלהבות ערק ממשמרתו הצבאית (היה מפקד הרגימנט השמיני של הציידים ההריים עם הבסיס בטרגו ניאמץ), כשהוא לבוש במדי קצין רוסי. יחד עם חבר קרוב ועם זיזי, עברו את הגבול לרוסיה, נכנסו לאזור בשליטת האויב האוסטרו-הונגרי, זוהו וקיבלו ליווי של קצין גרמני ולאחר שהגיעו לאודסה שילם קרול 50,000 לאי לכומר מקומי, שחיתן אותו עם זיזי למברינו ביום 31 באוגוסט 1918, בכנסייה פוקרובסקאיה. עם היוודע דבר החתונה להורי קרול, שלח המלך שליחים, שהחזירו אותם בכוח לרומניה. קרול וחברו נשפטו על עריקה ונידונו ל-75 ימי מעצר באחד המנזרים. זיזי הורחקה מבעלה. הורי קרול הפעילו לחצים לביטול נישואי הצעירים, אך קרול סירב ואף איים לוותר על תוארו כיורש עצר. הנישואים, שנערכו בניגוד לרצון ההורים, בוטלו בהחלטה משפטית שנויה במחלוקת. קרול נשלח להפרדה למנזר Horaita-Neamt, אך השניים המשיכו להתראות עוד תקופת מה וזיזי נכנסה להריון ממנו. בית המלוכה דאג לזמן מחדש את מריה מרטיני וקרול חידש את הקשר איתה. גם מרטיני נכנסה להריון ואנשי בית המלוכה ארגנו לה נישואים עם מנהל תחנת רכבת, שהסתבך בפלילים. לזיזי למברינו נולד ילד ב-8 בינואר 1920. הילד קיבל את השם מירצ'אה גרגור קרול למברינו. מירצ'אה לא הוכר כבן משפחת המלוכה הרומנית (אך כן הוכר כחלק מסדר הירושה לכתר הבריטי, בזכות היותו של קרול נינה של המלכה ויקטוריה), ולמברינו נשלחה לצרפת עם קצבה דו שנתית של 110,000 פרנקים. בניי-סיר-סן נקנה עבורה בית. היא חתמה על חוזה עם הבנק המרכזי של רומניה, חוזה בו הובטחה קצבתה וגם נקבעו מצבים עתידיים אפשרים, כמו נישואים לאדם אחר. לאחר הדחת המלוכה ברומניה נפסקה גם התמיכה בלמברינו ומצבה הכלכלי התדרדר. ב-1953 מתה ובנה פנה לאביו לבקש את מימון הוצאות הקבורה, אך לא נענה. Secrete de familie: Zizi Lambrino, soția morganatică a lui Carol al II-lea (ברומנית) בעת לידתו היה מירצ'אה במקום ה-15 Persons eligible to succeed to the British Throne as of 1 Jan 1921, www.wargs.com. Prinţul Carol şi Zizi Lambrino, divorţ regal cu iz de tabloid (ברומנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עמוס עוזני

עמוס עוזני (נולד ב-1955) הוא מנהל ישראלי, כיהן כמנכ"ל רכבת ישראל ומנכ"ל נמל חיפה. עוזני הוא עו"ד בהשכלתו. בשנת 1989 התמודד בבחירות המקומיות לראשות עיריית כרמיאל מטעם הליכוד, אך הפסיד בסיבוב השני. לאחר ההפסד המשיך בפוליטיקה המקומית כראש האופוזיציה בכרמיאל, ובמקביל ייצג חשודים בפלילים בבתי משפט. ב-1993 כיהן כסמנכ"ל אגף מינהל וכוח אדם ברשות הנמלים והרכבות וקודם לכך שימש כמבקר הפנים של הרשות. עוזני מונה למנכ"ל רכבת ישראל באוקטובר 1996. שר התחבורה אפרים סנה החליט שלא להאריך את כהונתו מעבר לחמש שנים ובתגובה לכך עוזני עתר לבג"ץ, אך לבסוף החליט לפרוש באוקטובר 2001. בשנת 2002 מונה למנכ"ל נמל חיפה עד לשנת 2008. בהמשך שימש כיועץ למכרזים. החל משנת 2018 משמש כיו"ר החברה הממשלתית להגנות מצוקי חוף הים התיכון. האיש שיזניק את כרמיאל קדימה ! עמוס עוזני | הספרייה הלאומית, באתר www.nli.org.il Gill, מי יהיה ראש העיר הבא?, באתר זהר.נט, ‏2017-03-30 ⁨ויכוח בכרמיאל על עתידם של 1000 עצים ⁩ | ⁨מעריב⁩ | 10 יוני 1990 | אוסף העיתונות | הספרייה הלאומית, באתר www.nli.org.il ⁨המשטרה הצבאית עצרה חייל אף על פי ששופט שלום שחררו ⁩ | ⁨מעריב⁩ | 23 ינואר 1989 | אוסף העיתונות | הספרייה הלאומית, באתר www.nli.org.il ⁨,, בעלי"דו־רה־מי הודו שהציתו חנותם ⁩ | ⁨מעריב⁩ | 13 אוגוסט 1989 | אוסף העיתונות | הספרייה הלאומית, באתר www.nli.org.il ⁨דשות הנמלים מממנת דירת פאר למנהל בכיר⁩ | ⁨חדשות⁩ | 30 אוגוסט 1993 | אוסף העיתונות | הספרייה הלאומית, באתר www.nli.org.il שרון קדמי, הקדנציה הקצרה של מנכ"לי הרכבת, באתר TheMarker‏, 21 ביולי 2005 ליאור ברון, ‏עוזני הקדים את מופז: התפטר מתפקידו כמנכ"ל נמל חיפה, באתר גלובס, 5 בפברואר 2008 אחיה ראב"ד, מנכ"ל נמל חיפה, עמוס עוזני, התפטר, באתר ynet, 5 בפברואר 2008 אבי בר-אלי, המועמד החמישי לתפקיד מנכ"ל מעצ החדשה: עמוס עוזני, באתר TheMarker‏, 29 באפריל 2015
בוב בראדלי

רוברט פרנק בראדלי (נולד ב-3 במרץ 1958) הוא מאמן כדורגל אמריקאי המכהן כמאמן והמנהל הספורטיבי של קבוצת טורונטו הקנדית מליגת ה-MLS. לשעבר מאמן נבחרת ארצות הברית. יליד ניו ג'רזי ובוגר אוניברסיטת פרינסטון. בראדלי אימן כ-15 שנים בליגת המכללות בתקופה שלפני הקמת הליגה המקצוענית. בהמשך אימן במשך 9 שנים בליגת ה-MLS כולל זכייה בדאבל לשנת 1998 עם השיקגו פייר ובתואר מאמן השנה. ב-2006 מונה למאמן נבחרת ארצות הברית, עימה זכה במספר הישגים ובראשם זכייה בגביע הזהב של CONCACAF ב--2007 והעפלה לשמינית הגמר מונדיאל 2010. לאחר מכן אימן את נבחרת מצרים. בהמשך פרץ בראדלי אל השוק האירופאי והיה למאמן האמריקאי הראשון לאמן ביבשת. אימן את סטאבק בנורווגיה ב-2014, משם המשיך למועדון הצרפתי לה האבר ולסוונזי סיטי הוולשית, והפך לאמריקני הראשון שמנהל מועדון פרמיירליג, אך פוטר פחות משלושה חודשים לאחר מכן. ב-2018 חזר בראדלי ל-MLS כדי לסייע בהקמת מועדון הכדורגל לוס אנג'לס, אותם אימן במשך 4 עונות וזכה בתואר מגן האוהדים ומאמן השנה לשנת 2019. החל מ-2021 עבר לאמן אתטורונטו, בה משחק בנו מייקל בראדלי המשמש כקפטן הקבוצה. בראדלי נשוי ללינדזי, שחקנית לקרוסלשעבר. לזוג בן, מייקל בראדלי ובת בשם ראיין, הנשואה לאנדי רוז, שחקן כדורגל מקצועי בקבוצת ונקובר וייטקאפס. בנם, מייקל בראדלי, מגדולי שחקני ארצות הברית וקפטן נבחרת ארצו. הקריירות של בראדלי האב והבן הצטלבו במספר מקרים: ב-2004 נבחר מייקל בדראפט על ידי MetroStars כאשר אביו משמש המאמן. בין השנים 2006-2010 אימן בראדלי האב את בנו כמאמן הנבחרת. בשנת 2021 מונה בוב בראדלי למאמן קבוצת טורונטו, בה משמש מייקל קפטן. שיקגו פייר גביע ה-MLS:‏ 1998 גביע ארצות הברית הפתוח: 1998, 2000 מועדון הכדורגל לוס אנג'לס מגן האוהדים: 2019 ליגת האלופות של CONCACAF: סגנות: 2020 ארצות הברית גביע הזהב של CONCACAF : אליפות: 2007, סגנות: 2009, 2011 גביע הקונפדרציות : סגנות: 2009 מאמן השנה ב-MLS: שנים 1998, 2006, 2019 היכל התהילה הלאומי לכדורגל מדיה וקבצים בנושא בוב בראדלי בוויקישיתוף בוב בראדלי, באתר Soccerway בוב בראדלי, באתר WorldFootball.net בוב בראדלי, באתר FootballDatabase.eu פרופיל המאמן, באתר Transfermarkt "Bradley, Bob". Current Biography Yearbook 2010. Ipswich, Massachusetts: H.W. Wilson. 2010. pp. 63–66. ISBN 9780824211134. Boehm, Charles (23 באוקטובר 2019). "Bob Bradley wins 2019 Sigi Schmid Coach of the Year after LAFC's dominant season". Major League Soccer. נבדק ב-23 באוקטובר 2019. {{cite web}}: (עזרה)
Tú Quieres Volver

"Tú Quieres Volver" (בעברית: "אַתָּה רוֹצֶה לַחֲזוֹר") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן החמישי שלה, Timeless. השיר יצא לאור בשנת 1997, כסינגל הרביעי מתוך האלבום, על ידי חברת התקליטים איסט וסט רקורדס. הוא נכתב על ידי חברי להקה ג'יפסי קינגס. כאשר הופץ ברחבי העולם, צורפו אליו השירים "O mio babbino caro" ו-"Heaven Is Here". השיר "Tú Quieres Volver" בוצע והוקלט גם על ידי ג'יפסי קינגס ונכלל באלבום, Gipsy Kings. גרסתה של הלהקה זכתה להצלחה באזורים שונים ברחבי העולם. בשנת 2001, הוציאה ברייטמן את אלבום האוסף, The Very Best of 1990–2000, בו נכלל השיר. בשנת 2006 הוציאה את, Diva: The Singles Collection, בו נכלל גם כן. פרק זמן לצאתה, עלתה הגרסה של השיר משנת 1987, לרשת הזרמת המדיה ספוטיפיי, תוך שהצליחה לצבור שם למעלה מ-13 מיליון השמעות. עבור "Tú Quieres Volver" לא יצא וידאו קליפ רשמי, אך ב-15 במאי 2011 פורסם לראשונה ביוטיוב סרטון הכולל הופעה של ברייטמן עם השיר, כשברקע ישנה תזמורת. אותה ההופעה הצליחה לצבור למעלה מ-100,000 צפיות בסך הכול. סרטון מילים לא רשמי של "Tú Quieres Volver" פורסם ביוטיוב ב-2 בספטמבר 2013. ב-16 בפברואר 2012, פורסם ביוטיוב סרטון מילים של השיר, שהצליח לצבור קרוב למיליון צפיות. מידע על היצירה "Tú Quieres Volver" באתר מיוזיק בריינז Timeless, 1997-05-24, נבדק ב-2022-01-22 Sarah Brightman & The London Symphony Orchestra – Tu Quieres Volver (1997, CD) (באנגלית), נבדק ב-2022-01-22 Gipsy Kings – Tu Quieres Volver, נבדק ב-2022-01-22 Gipsy Kings - Gipsy Kings, Discogs (באנגלית) Release group “The Very Best of 1990-2000” by Sarah Brightman - MusicBrainz, musicbrainz.org Diva: The Singles Collection, 2006-01-01, נבדק ב-2022-01-22 Tu Quieres Volver, 2000-09-05, נבדק ב-2022-01-22 sarah brightman tu quieres volver video HD 2011, נבדק ב-2022-01-22 Sarah Brightman - Tú quieres volver (lyrics), נבדק ב-2022-01-22 Tú Quieres Volver - Sarah Brightman & Muvrini HD 1080p, נבדק ב-2022-01-22
Young Turks

"Young Turks" הוא שיר של המוזיקאי הבריטי רוד סטיוארט, שנכתב על ידו עם קארמיין אפיס, קווין סוויגר ודואן היצ'ינגס עבור האלבום Tonight I'm Yours משנת 1981. באותה שנה הוא יצא כסינגל השני מתוך האלבום דרך וורנר רקורדס. הרעיון המרכזי של השיר מגיע מהמפלגה הלאומנית והחילונית שנולדה באימפריה העות'מאנית בתחילת המאה ה-20, שנקראה הטורקים הצעירים. השיר עוסק באדם שעוזב את עיר הולדתו עם חברתו ההריונית. בשיר נוספו סינתיסייזרים ומכונת תופים שנתנו לו את האלמנט שסיווג את השיר כחלק מהגל החדש והסינת'-פופ. "Young Turks" ו-"Tonight I'm Yours (Don't Hurt Me)" הם שני הסינגלים המצליחים ביותר באלבום Tonight I'm Yours.‏ "Young Turks" הגיע למקום החמישי בבילבורד הוט 100 בארצות הברית, והגיע למקום ה-11 במצעד הסינגלים הבריטי. הוא הגיע גם למקום הראשון בישראל והצליח להגיע לעשירייה הראשונה במדינות כמו בלגיה, קנדה ואירלנד. מידע על היצירה "Young Turks" באתר מיוזיק בריינז מידע על היצירה "Young Turks" באתר Discogs סרטון השיר "Young Turks" באתר יוטיוב
רוברט מקאליס

רוברט מקאליס (21 במאי 1942 - 8 במאי 2019) היה פרופסור להנדסת חשמל במכון הטכנולוגי של קליפורניה הידוע בעיקר בזכות עבודתו בתורת האינפורמציה. חתן פרס שאנון לשנת 2004 וזוכה 2009 במדליית IEEE אלכסנדר גרהם בל(אנ'). נבחר לאקדמיה הלאומית להנדסה ב-1998. נולד בוושינגטון די.סי., וגדל בבולטימור, מקאליס למד במכון הטכנולוגי של קליפורניה וסיים שם בשנת 1967 לימודי דוקטורט במתמטיקה. מקאליס החל לעבוד במעבדת הנעת סילון של המכון הטכנולוגי של קליפורניה עד 1978. מ-1978 עד 1982 הוא שימש כפרופסור למתמטיקה ופרופסור מחקר במעבדת המדע באוניברסיטת אילינוי. ב-1982 חזר למכון הטכנולוגי של קליפורניה ופרש ב-2007. במכון הטכנולוגי של קליפורניה זכה בחמישה פרסי הוראה. משנת 1978 ועד פרישתו, מקאליס ייעץ למעבדת הנעת סילון בנוגע לתוכניות קידוד לתיקון שגיאות. היו לו שלוש בנות ובן אחד. מקאליס מת בפסדינה, קליפורניה ב-8 במאי 2019. עמית המכון למהנדסי חשמל ואלקטרוניקה (1984) עמית של IEEE Theory Society הצפנת מקאליס רוברט מקאליס, באתר פרויקט הגנאלוגיה במתמטיקה רוברט מקאליס, באתר dblp "In Memoriam: Robert J. McEliece". IEEE Information Theory Society. נבדק ב-7 בינואר 2020. {{cite web}}: (עזרה) "IEEE Fellows 1984". IEEE Communications Society. נבדק ב-7 בינואר 2020. {{cite web}}: (עזרה)
By Your Side (שיר של קלווין האריס)

"By Your Side" הוא סינגל של הדי ג'יי והמפיק המוזיקלי הסקוטי, קלווין האריס, בהשתתפות הזמר האנגלי, טום גרנן, שיצא, על ידי סוני מיוזיק אנטרטיינמנט, ב-4 ביוני 2021. השיר נמצא בגרסה המיוחדת של אלבום האולפן השני של טום גרנן, Evering Road. נכון לינואר 2022, השיר הושמע למעלה מ-127 מיליון פעמים בספוטיפיי. אלי מאלינס, מהאתר We Rave You, תיארה את השיר כהמנון הקיץ החיוני ביותר לשנת 2021, וכתבה כי "ההשפעה של גרנן נשמעת ולא רק דרך השירה אלא גם דרך הגיטרות המהנות והאופטימיות שניתן למצוא לאורך כל הדרך, והאריס בכושר שיא עם הפקות אופטימיות וסינת'ים שאפשר לרקוד איתם". הווידאו קליפ, שבוים על ידי אמיל נאוה, יצא בערוץ היוטיוב של קלווין האריס ב-11 ביוני 2021. נכון לינואר 2022, הווידאו קליפ נצפה למעלה מ-17 מיליון פעמים. ג'ייסון הפלר, מ-EDM.com, תיאר את הווידאו קליפ כ-"קליידוסקופי" וכ-"פרויקט אור-קולי מבעבע שמתחבר בצורה מושלמת עם המנגינה שטופת השמש". מידע על הסינגל "By Your Side" באתר מיוזיק בריינז מידע על היצירה "By Your Side" באתר Discogs מילות השיר "By Your Side" באתר Genius סרטון השיר "By Your Side" באתר יוטיוב "Calvin Harris releases new summer single 'By Your Side' feat. Tom Grennan". Sony Music. 4 ביוני 2021. ארכיון מ-2021-06-16. נבדק ב-15 ביוני 2021. {{cite web}}: (עזרה) Eede, Christian (4 ביוני 2021). "Calvin Harris drops new track, 'By Your Side': Listen". DJ Mag. ארכיון מ-2021-08-13. נבדק ב-15 ביוני 2021. {{cite web}}: (עזרה) By Your Side (feat. Tom Grennan), 2021-06-04, ארכיון מ-2021-11-04, נבדק ב-2022-01-22 Mullins, Ellie (4 ביוני 2021). "Calvin Harris teams up with Tom Grennan for summer hit 'By Your Side': Listen". We Rave You. ארכיון מ-2021-06-16. נבדק ב-18 ביוני 2021. {{cite web}}: (עזרה) Calvin Harris - By Your Side (Official Video) ft. Tom Grennan, ארכיון מ-2021-12-20, נבדק ב-2022-01-22 Heffler, Jason (11 ביוני 2021). "Watch the Kaleidoscopic Music Video for Calvin Harris and Tom Grennan's "By Your Side"". edm.com. ארכיון מ-2021-12-09. נבדק ב-15 ביוני 2021. {{cite web}}: (עזרה) "By Your Side (feat. Tom Grennan) - Single by Calvin Harris". 4 ביוני 2021. ארכיון מ-2021-12-09. נבדק ב-5 ביולי 2021. {{cite web}}: (עזרה) "BBC - Radio 1 Playlist". BBC Radio 1. 4 ביוני 2021. אורכב מ-המקור ב-4 ביוני 2021. נבדק ב-5 ביולי 2021. {{cite web}}: (עזרה)
אריה קרול

אריה קרול (8 בנובמבר 1923 - 27 ביולי 2008) היה פעיל ציבור ישראלי למען יהודי ברית המועצות והתיישבות בנגב. חתן פרס ישראל לשנת ה'תש"ס (2000) על מפעל חיים - תרומה מיוחדת לחברה ולמדינה. קרול נולד בשנת 1923 בעיירה ליד מינסק בבלארוס. עלה לארץ ישראל כילד עם הוריו בשנת 1935 למושבה בת שלמה. הוא היה חבר בגרעין "עלומים" של תנועת בני עקיבא ובמסגרת זו היה שותף להקמת קיבוץ טירת צבי בעמק בית שאן ולאחר מכן היה מרכז הסניף הירושלמי של בני עקיבא. ב-1946 פיקד על היאחזות ביריה בגליל, אשר פונתה שלוש פעמים בידי הבריטים. ב-1947 נמנה עם מייסדי קיבוץ סעד בנגב, שהוקם בן-לילה ב-1947 על ידי בוגרי תנועת בני עקיבא, ועמד בקרבות קשים על הגנת האזור בעת מלחמת העצמאות. הוא שימש כמרכז המשק בקיבוץ, עם הפסקות קצרות, עד לשנת 1963. בשנת 1959 הוביל מערכה ציבורית למען התיישבות יהודית בנגב ובשנים 1963–1967 ניהל את מפעלי "שער הנגב". בשנים 1968–1987 היה קרול ממונה בארגון הממשלתי "נתיב" על הפעילות החשאית בברית המועצות ושליחת תיירים יהודים מתנדבים מרחבי העולם אל פעילי העלייה שם. אריה קרול יזם מערך ענף לקשר וסיוע ליהודים ולפעילות יהודית-ציונית ברחבי כל ברית המועצות. באופן זה סייע להעצמת הקשר של העם היהודי עם "יהדות הדממה" שמעבר למסך הברזל. במסגרת פעילות זו הועברו ליהודי ברית המועצות – למרות ניסיון החסימה שהעמיד השלטון הסובייטי – כמויות ניכרות של תשמישי קדושה, ספרים ללימודי עברית ויהדות, ספרות עברית, ספרי תולדות עם ישראל לרבות ברוסית, קלטות שירים עבריים וסיוע פרטני לעידוד הפעילות היהודית-ציונית ובין השאר לטובת אסירי ציון. במהלך למעלה משני עשורים, הביאו "התיירים" של קרול את זמרת הארץ ברחבי האימפריה הסובייטית. מבצע אדיר ממדים זה עבר למעשה ללא תקלות, נטע ביהודים הכלואים בברית המועצות תקווה ותרם לחיזוק זהותם היהודית-ציונית של בודדים וגם קהילות בארצות המערב. משיאי הפעילות שיזם "נתיב" הייתה השתתפות משלחת מו"לים מישראל בירידי הספרים הבינלאומיים הדו-שנתי שנערכו במוסקבה ושאיפשרה הפצת תרבות ישראל להמונים אשר פקדו את הביתן הישראלי. עם נפילת הקומוניזם ב-1989, עבר לסייע לפעילות בתחום קליטת העלייה מברית המועצות לשעבר בדמות מיזם "בית ראשון במולדת" לקליטה בתנועה הקיבוצית ושיגור שליחים ישראלים לפעילות גלויה של עידוד העלייה. בשנים 1987–1991 כיהן כמזכיר תנועת הקיבוץ הדתי. קרול השיא משואה בטקס הדלקת המשואות בשנת תשנ"א - 1991. ביום העצמאות תש"ס - 2000 קיבל פרס ישראל על מפעל חיים, תרומה מיוחדת לחברה ולמדינה. אריה קרול היה נשוי לרחל לבית דרוזדובסקי (דור) שנפטרה ב-1988. לזוג נולדו חמש בנות. לאחר מכן נשא לאישה את ד"ר סילויה שנקולבסקי-קרול, מרצה באוניברסיטת בר-אילן והאוניברסיטה העברית בירושלים ומומחית לארכיונאות. קרול נפטר בכ"ח בתמוז ה'תשס"ח (27 ביולי 2008). נקבר בבית העלמין של קיבוץ סעד. אריה קרול, באתר פרס ישראל משה שטרן, אבי השליחים, מקור ראשון, 1 באוגוסט 2008 שלמה רוזנר, צמח יעקובסון ואלי סומר, בעריכת נילי אושרוף: "בנתיב הדממה" - הוצאת מרכז שזר - ירושלים 2013 אריה קרול באתר של נחמיה לבנון, עמודים 323-326 אתר "Billiongraves" מינהל חברה ונוער, טקס הדלקת המשואות (עמ' 55–56), באתר משרד החינוך
A Room with a View (Doretta's Dream)

"A Room with a View (Doretta's Dream)" (בעברית: "חדר עם נוף (החלום של דורטה)") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, "זיכרונות אהבה מפירנצה" (1986). השיר יצא לאור כחלק מפסקול הסרט ותיפקד כשיר הנושא של הסרט. הוא הופק על ידי אנדרו לויד ובר. השיר מתבסס על אריה בשם "Chi il bel sogno di Doretta"‏ ("Doretta's Beautiful Dream"). השיר נכתב על ידי ג'אקומו פוצ'יני וצ'ארלס הארט והופק על ידי אנדרו לויד ובר. הוא הופץ כחלק מפסקול הסרט "זיכרונות אהבה מפירנצה" (1986), סרט קולנוע בריטי נושא פרסים משנת 1986, אשר עובד למסך על ידי רות פראוור-ג'אבוולה על פי רומן בעל אותו השם מאת א.מ. פורסטר. כמו כן, היה לשיר הנושא של הסרט. "A Room with a View (Doretta's Dream)" נכלל באלבום Encore, בשם "Chi il bel sogno di Doretta". סרטון השיר "A Room with a View" באתר יוטיוב Doretta's Dream, web.archive.org, ‏2008-11-20 A Room with a View, 1986-04-11, נבדק ב-2022-01-22 Encore, 2002-01-01, נבדק ב-2022-01-22
Hurts 2B Human (שיר)

"Hurts 2B Human" הוא סינגל שיווקי של הזמרת האמריקאית, פינק, בשיתוף הזמר האמריקאי, חאליד, שיצא, על ידי חברת התקליטים RCA רקורדס, ב-22 באפריל 2019. השיר נמצא באלבום האולפן השמיני שלה, Hurts 2B Human. השיר יצא לרדיו ב-30 באוגוסט 2019. השיר נכתב על ידי פינק, טדי גייגר, אופי, אסקרדו, סקוט האריס וחאליד, והופק על על ידי אודגארד. נכון לאפריל 2024, השיר הושמע למעלה מ-115 מיליון פעמים בספוטיפיי. הווידאו קליפ של השיר יצא בערוץ היוטיוב של פינק ב-18 בספטמבר 2019. נכון לינואר 2022, הווידאו קליפ נצפה למעלה מ-32 מיליון פעמים. מידע על הסינגל "Hurts 2B Human" באתר מיוזיק בריינז סרטון השיר "Hurts 2B Human" באתר יוטיוב מידע על הרצועה "Hurts 2B Human" באתר ספוטיפיי "Singles to Radio Issus 1252". The Music Network Australia. 30 באוגוסט 2019. ארכיון מ-2019-12-13. נבדק ב-2 בספטמבר 2019. {{cite web}}: (עזרה) "HURTS 2B HUMAN Pink ft. Khalid - Dolfijn FM". Dolfijn FM (בהולנדית). 31 באוגוסט 2019. ארכיון מ-2019-09-02. נבדק ב-2 בספטמבר 2019. {{cite web}}: (עזרה) Hurts 2B Human (feat. Khalid), 2019-04-22, ארכיון מ-2021-03-16, נבדק ב-2022-01-22 P!nk - Hurts 2B Human ft. Khalid (Official Video), ארכיון מ-2021-10-13, נבדק ב-2022-01-22 ARIA Accreditations Documents, Dropbox (באנגלית) Pagura, Chiara. "P!nk 'Hurts 2B Human'" (באיטלקית). Radio Airplay SRL. ארכיון מ-2019-10-07. נבדק ב-9 בספטמבר 2019. {{cite news}}: (עזרה)
חוסאם בשארה

חוסאם בשארה (נולד ב-12 במרץ 1969) הוא מנהל ישראלי והערבי ישראלי הראשון שמונה ליו"ר חברה ממשלתית גדולה. שימש כיו"ר דירקטוריון רכבת ישראל וחוצה ישראל. בשארה הוא תושב חיפה, רו"ח במקצועו ושותף במשרד רו"ח. בשארה גדל במעלות תרשיחא ולמד חשבונאות וכלכלה באוניברסיטה העברית. בשארה נשוי לדוריס, אדריכלית ולהם 3 ילדים. במשך 14 שנים היה מרצה ללימודי ביקורת בחוג לחשבונאות באוניברסיטת חיפה. כיהן כחבר המועצה הציבורית המייעצת של מפעל הפיס. בשנת 2013 מונה לחבר דירקטוריון ברכבת ישראל והיה יו"ר ועדות הכספים והביקורת. ביולי 2015 מונה ליו"ר הדירקטוריון, בשארה הוא הערבי הישראלי הראשון שמכהן בתפקיד יו"ר בחברה ממשלתית גדולה. ביולי 2016 פרש מתפקידו. ב-2016 מונה ליו"ר חברת חוצה ישראל. בתפקיד זה כיהן עד לשנת 2021. בפברואר 2021 מונה בשארה לחבר מליאת הרשות לניירות ערך. הנהלה ונושאי משרה-דירקטור רגיל-חוסאם בשארה-נתוני פתיחה, באתר MAYA "יו"ר חדש לרכבת ישראל: רואה החשבון חוסאם בשארה". TheMarker. נבדק ב-2022-01-22. חוסאם בשארה, באתר RSM Israel, ‏2021-04-08 "היו"ר הערבי הראשון בחברה ממשלתית גדולה: "שיפרנו את השירות ברכבת, בדרך להוזלת תעריפים"". TheMarker. נבדק ב-2022-01-22. דוח מיידי על נושא משרה בכירה שחדל לכהן בתפקידו, באתר מאיה ליאור גוטמן, רשות החברות: יו"ר הרכבת הפורש התערב במינוי המנכ"ל, באתר כלכליסט - www.calcalist.co.il, ‏2016-07-18 ליאור גוטמן, יעקב גנות מועמד ליו"ר דירקטוריון הרכבת, וחוסאם בשארה לחוצה ישראל, באתר כלכליסט - www.calcalist.co.il, ‏2016-12-25 אדם כהן, רשות ניירות ערך צירפה חברי מליאה חדשים: רו"ח חוסאם בשארה וד"ר ליאור פור-דוד, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2021-02-08
STS-41-G

STS-41-G הייתה המשימה ה-13 בתוכנית מעבורות החלל של נאס"א. והמשימה השישית של מעבורת החלל צ'לנג'ר. המשימה הייתה השנייה שנחתה הישר במרכז החלל קנדי, פלורידה. מפקד המשימה:ארצות הברית רוברט קריפן (Robert Crippen) טייס:ארצות הברית ג'ון מקברייד (Jon A. McBride) מומחית משימה:ארצות הברית קתרין סאליבן (Kathryn D. Sullivan) מומחית משימה:ארצות הברית סאלי רייד (Sally K. Ride) מומחה משימה:ארצות הברית דייוויד ליסטמה (David C. Leestma) מומחה מטען:קנדה מארק גרנאו (Marc Garneau) מומחה מטען:ארצות הבריתאוסטרליהפול סקאלי-פאואר (Paul D. Scully-Power) מומחה מטען: רוברט טריסק (Robert Thirsk) משימה זו של הצ'לנג'ר שוגרה ללא תקלות ב-5 באוקטובר 1984 בשעה 7:03 בבוקר, לפי שעון מזרח ארצות הברית. על סיפונה של המעבורת היו 7 חברי צוות - המספר הרב ביותר של אנשי צוות עד אותה תקופה בטיסה בודדת. חברי הצוות על המעבורת כללו את מפקד המשימה, רוברט קריפן שהייתה זו טיסתו ה-4 בתוכנית מעבורות החלל ושהשתתף בעבר בטיסת STS-7, STS-1 ו-STS-41-C, הטייס ג'ון מקברייד, שלושת מומחי המשימה קתרין סוליבן, סאלי רייד ודייוויד ליסטמה ושני מומחי המטען פול סקולי-פאואר ומארק גרנאו, האזרח הקנדי הראשון שהשתתף בתוכנית המעבורות. זו הייתה הפעם הראשונה ששתי נשים משתתפות יחד באותה המשימה. האסטרונאוטית, קתרין סוליבן, הייתה לאישה הראשונה שמבצעת הליכת חלל, כשהיא ושותפה דייוויד ליסטמה ביצעו הליכת חלל של 3 שעות. 9 שעות לאחר השיגור, נפרס בהצלחה והוצב במקומו הלוויין שמודד את הקרינה על-פני כדור הארץ (Earth Radiation Budget Satellite) בעזרת זרוע ה-RMS. לוויין זה שמשקלו 2307 ק"ג היה הראשון בסדרה של שלושה לוויינים שמודדים את הקרינה המתקבלת מהשמש והחלל. משימה נוספת שבוצעה היא תפעול ה-Shuttle Imaging Radar-B או בקיצור SIR-B.‏ SIR-B, היה חלק ממטען הניסוי OSTA-3 וכלל מצלמה שתצלם את כדור-הארץ. מצלמה נוספת MAPS מדדה את כמות זיהום האוויר. מומחה המטען סקולי-פאואר, שהועסק על ידי מעבדת המחקר של הצי, ביצע שורה של ניסויים הקשורים לאוקיינוגרפיה תצפיתית. גרנאו הקנדי ביצע מספר ניסויים עבור ממשלת קנדה הקשורים ברפואה, אטמוספירה, אקלים, חומרים וניסויים רובוטיים. STS-41-G, נחתה ב-13 באוקטובר 1984 בשעה 12:26 לפי שעון מזרח ארצות הברית (לאחר 8 ימים, 5 שעות 23 דקות ו-33 שניות) והייתה למשימה השנייה שנוחתת במרכז החלל קנדי. משימות מעבורות החלל מדיה וקבצים בנושא STS-41-G בוויקישיתוף סיכום המשימה באתר נאס"א תקציר המשימה באתר הראשי של נאס"א סרטון על המשימה תיאור המשימה